cyanic-selkie/wikianc huggingface dataset:
นกนางแอ่นแม่น้ำแอฟริกา
พฤติกรรม
ถิ่นอาศัยของนกชนิดนี้เป็นป่าบริเวณแม่น้ำที่มีตลิ่งทรายไว้สำหรับผสมพันธุ์วางไข่ ฤดูผสมพันธุ์เริ่มในเดือนธันวาคมถึงเดือนเมษายนซึ่งเป็นช่วงที่น้ำในแม่น้ำลดระดับลง นกชนิดนี้ผสมพันธุ์วางไข่กันในอาณานิคมขนาดใหญ่ (บางครั้งในประเทศกาบองพบรวมฝูงกับนกจาบคาสีกุหลาบ) มากถึง 800 ตัว นกแต่ละคู่จะขุดโพรงลึก 1-2 เมตรบนตลิ่งทราย ทำรังด้วยกิ่งไม้และใบไม้ที่ปลายสุดของโพรง วางไข่สีขาวไม่มีจุด 2-4 ฟอง ไข่วัดได้ 21.9-26.0 x 16.4-18.2 มม. ระยะเวลาการฟักไข่และเลี้ยงดูลูกนกยังไม่ทราบ แต่เชื่อว่าพ่อและแม่ช่วยกันเลี้ยงดูลูกนก
ช่วงผสมพันธุ์วางไข่นกมักจะไม่เกาะคอนแต่จะเดินบนพื้นแทน แต่เมื่อฤดูหนาวนกจะเกาะบนยอดไม้ สายไฟ และหลังคาบ้านเป็นปกติ มีพฤติกรรมการบินไล่กวดกันรวมถึงบนพื้นดินด้วย แต่พฤติกรรมไล่กวดกันนี้ยังไม่ทราบว่ามีไว้เพื่อสิ่งใด นกนางแอ่นแม่น้ำแอฟริกาหากินเป็นฝูงเหนือแม่น้ำและป่า กินแมลงโดยเฉพาะมดมีปีกเป็นอาหาร
สถานะการอนุรักษ์
ขนาดประชากรของนกนางแอ่นแม่น้ำแอฟริกายังไม่เป็นที่ทราบแน่ชัด ตอนปลายคริสต์ทศวรรษ 1980 สามารถพบเห็นได้บ่อยในท้องถิ่นและพบเห็นนกอพยพจำนวนมากในประเทศกาบอง แต่ไม่เป็นที่ทราบมากนักถึงจำนวนประชากรในสาธารณรัฐประชาธิปไตยคองโก และไม่เป็นที่ทราบความถึงสัมพันธ์ของการผสมพันธุ์วางไข่ของนกในสาธารณรัฐประชาธิปไตยคองโกกับการผสมพันธุ์วางไข่ในบริเวณพื้นที่ชายฝั่งของประเทศกาบองและสาธารณรัฐคองโก มีการพบฝูงนกถึง 15,000 ตัวในปี ค.ศ. 1997 ซึ่งถ้ารวมนกจาบคาสีกุหลาบ (Merops malimbicus) ด้วยแล้วจะมีนกถึง 100,000 ตัว และมีการพบนกสองสามร้อยตัวที่อุทยานแห่งชาติคอนเคาติ-โดลิ (Conkouati-Douli National Park) ในปี ค.ศ. 1996 แต่เนื่องจากไม่มีรายละเอียด นกชนิดนี้จึงถูกจัดเป็นยังไม่มีข้อมูล (DD) โดย IUCN
ในคริสต์ทศวรรษ 1950 นกแอ่นแม่น้ำแอฟริกาโดนจับและรับประทานจำนวนมากในสาธารณรัฐประชาธิปไตยคองโกโดยคนท้องถิ่น และการกระทำเช่นนี้อาจกำลังเพิ่มขึ้น แม้อาณานิคมการผสมพันธุ์วางไข่บริเวณตลิ่งทรายริมแม่น้ำมีแนวโน้มที่จะถูกน้ำท่วม แต่ก็มีนกจำนวนหลายพันตัวมาผสมพันธุ์วางไข่บริเวณทุ่งหญ้าทางตะวันออกของเมืองแกมบา (Gamba) เมื่อปี ค.ศ. 2005
วรรณกรรมลาว
วรรณกรรมลาว ที่มีมาแต่โบราณและเป็นที่รู้จักกันดี มีอยู่หลายเรื่อง โดยมากมักจะเป็นตำนานเรื่องของวีรบุรุษ เช่น พื้นขุนบูลม (ພືນຂຸນບູຣົມ) หนังสือขุน เจือง(ປຶ້ມຫົວຂຸນເຈືອງ) นอกจากนี้ยังมีประเภทนิทานสอนใจหรือคติธรรม เช่น อินทิญาสอนลูก (ອິນທິຍາສອນຫຼານ) ปู่สอนหลาน (ປູ່ສອນຫຼານ)หนังสือเสียวสวาด (ປຶ້ມສຽວສະຫວາດ) ฯลฯ ในบรรดาวรรณกรรมดังกล่าวนั้น เล่มที่ยอมรับกันว่าอยู่ในชั้นสูงสุด อาจกล่าวว่าเป็นวรรณกรรมสุดยอดของลาวน่าจะได้แก่ หนังสือเสียวสวาด และเรื่องท้าวฮุ่งท้าวเจือง
หนังสือเสียวสวาด
บางทีก็เรียกว่า นิทานเสียวสวาด เป็นหนังสือที่โบราณจารย์ลาวได้ประพันธ์ไว้ หนังสือนี้แต่งสมัยใดนั้น ไม่อาจยืนยันได้ชัดเจน แต่ได้รับความนิยมในหมู่ประชาชนลาวไม่น้อยกว่า 300 ปีแล้ว สันนิษฐานว่าจะแต่งในสมัยของพระเจ้าสุริยวงศาธรรมิกราช ต้นฉบับเป็นการจารึกลงไปในใบลาน ซึ่งลาวเรียกว่า หนังสือผูก มีอยู่ 10 ผูก จารึกด้วยตัวอักษรธรรม ซึ่งเป็นอักษรที่เคยใช้แพร่หลายในลาวและในภาคอีสานของไทย ผู้ที่รวบรวมไว้เป็นครั้งแรก คือ ท่านมหาสิลา วีระวงส์ ปราชญ์คนสำคัญของลาว หนังสือเสียวสวาดจัดได้ว่าเป็นนิทานสุภาษิตเค้าเรื่องของหนังสือเล่นนี้ คือ มีกฎุมพีผู้หนึ่งอยู่ที่ กรุงพาราณสี มีบุตรชายสองคน คนแรกชื่อ สีเสลียว คนน้อง ชื่อ เสียวสวาด เมื่อ เสียวสวาดอายุได้ 16 ปี กฎุมพีผู้พ่อเห็นว่าตนเองแก่แล้วจึงเรียกบุตรมาสั่งสอนเมื่อ กฎุมพี ผู้นั้นตายแล้วบุตรทั้งสองจึงได้ครองเรือนสืบมา
ต่อมามีพ่อค้าจากเมืองจำปานคร เอาเรือกำปั่น มาจอดอยู่ที่ท่าน้ำแถบหมู่บ้าน เสียวสวาดได้ไปคุ้นเคยกับนายเรือ ต่อมาเมื่อเรือนั้นจะกลับเมืองจำปานคร เสียวสวาดก็ขอเดินทางไปด้วย นายเรือก็ยินดีนัก รับเอาเสียวสวาดเป็นบุตร เมื่อไปในเรือเสียวสวาดได้แสดงความฉลาดหลักแหลมหลายประการ ต่อมาเมื่อไปถึงเมืองจำปานครแล้วนายเรือก็ยกลูกสาวให้เป็นภรรยา
ต่อมาอีก 3 ปี พระยาจำปานครเจ้าแผ่นดินปกครองบ้านเมืองด้วยความไร้ศีลธรรมจึงเกิดอาเพศขึ้นหลายอย่าง ทรงมีความกลัวจึงเกณฑ์ผู้คนมานอนเฝ้ายามที่พระราชวังคืนละ 500 คน เทวดาก็บันดารให้พวกผู้คนที่มานอนเฝ้ายามหลับสนิททุกคน ครั้นตอนดึกพระยาจำปามาตรวจดูเห็นทุกคนหลับจึงเกิดความกริ้วโกรธ ถึงตอนเช้าได้สั่งประหารคนทั้งหมด เป็นดังนี้มาทุกวัน
ต่อมาถึงเวรของนายเรือที่จะต้องถูกเกณฑ์ไปเฝ้ายาม นายเรือนั้นเห็นว่าตนคงไม่พ้นความตายเหมือนกับคนอื่น ๆ จึงเรียกลูกมาสั่งเสีย เสียวสวาดรู้เช่นนั้นก็อาสาไปแทน ครั้นในตอนดึกพระยาจำปาลุกมาตรวจ เห็นคนอื่น ๆ หลับสนิทหมด เว้นแต่เสียวสวาดคนเดียว เสียวสวาดได้ยินเสียงเปิดประตูก็กระแอมขึ้นกล่าว คำคาถาภาษาบาลี พระยาจำปาตกใจจึงเสด็จขึ้น เป็นเช่นนั้นถึงสามครั้ง ครั้งถึงตอนเช้าพวกที่นอนเฝ้ายามก็รอดตายทุกคน พระยาจำปาจึงให้สืบหาตัวคนที่กล่าวพระคาถา เมื่อได้พบกับเสียวสวาดก็ตอบข้อซักถามต่าง ๆ ของพระยาจำปาโดยยกนิทานเปรียบเทียบ พระยาจำปามีความยินดี ตั้งให้เสียวสวาดเป็นราชบัณฑิตประจำพระองค์ ตั้งแต่นั้นมาเสียวสวาดก็สั่งสอนพระยาจำปาและท้าวพระยาทั้งหลาย ให้ตั้งอยู่ในคุณธรรม นครจำปาก็เจริญรุ่งเรือง ไม่มีข้าศึกมารุกรานในที่สุด เสียวสวาดก็ได้เป็นอัครมหาเสนาบดี
Monodellidae
Monodellidae เป็นสกุลของสัตว์พวกกุ้งกั้งปูที่อยู่ในวงศ์ Thermosbaenacea.
สปีชีส์ในสกุล ได้แก่:
วอลเลย์บอลชายชิงแชมป์ยุโรป 2013
วอลเลย์บอลชายชิงแชมป์ยุโรป 2013 (2013 Men's European Volleyball Championship) เป็นครั้งที่ 28 ของการแข่งขัน อยู่ภายใต้การกำกับของซีอีวี จัดขึ้นที่ประเทศเดนมาร์ก และ ประเทศโปแลนด์ ระหว่างวันที่ 4–12 กันยายน พ.ศ. 2556
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
รายชื่อศิลปินจากอาร์เอส
บทความนี้รวบรวมรายชื่อศิลปินจากอาร์เอส, อาร์เอส มิวสิค และค่ายเพลงในเครือทั้งหมด รวมทั้งศิลปินที่เคยทำงานหรือเป็นผลงานในเพลงอีกด้วย
บุคลากรทางดนตรี
อดีต
ปัจจุบัน
ศิลปินที่มีชื่อเสียงในแนวลูกทุ่งอาร์สยาม
ดู อาร์สยาม
กรกช วิริยอุดมศิริ
กรกช วิริยอุดมศิริ เป็นนักฟุตบอลอาชีพชาวไทย เกิดที่จังหวัดบุรีรัมย์ โดยเล่นในตำแหน่งแบ็กซ้าย
ประวัติ
กรกชเกิดวันที่ 19 มกราคม พ.ศ. 2531 มีภูมิลำเนาอยู่ที่อำเภอบ้านกรวด จังหวัดบุรีรัมย์ ศึกษาในระดับชั้นประถมศึกษาที่โรงเรียนบ้านศรีสุข ตำบลเขาดินเหนือ อำเภอบ้านกรวด จนกระทั่งก้าวสู่ชั้นมัธยมศึกษาปีที่ 3 กรกชเดินทางมายังกรุงเทพมหานครเพื่อเข้าศึกษาต่อที่โรงเรียนวัดสุทธิวราราม และสามารถพาทีมโรงเรียนวัดสุทธิวรารามได้แชมป์วิทยาลัยเทคโนโลยีพาณิชยการราชดำเนินในรุ่นอายุไม่เกิน 15 ปี
สโมสร
ในระดับมหาวิทยาลัย กรกชผ่านการคัดเลือกของมหาวิทยาลัยเกษมบัณฑิต และเริ่มต้นการเล่นฟุตบอลอาชีพกับปตท.ระยอง แต่ว่าหลังจากนั้นปีเดียว ก็กลับมารับใช้สโมสรมหาวิทยาลัยเกษมบัณฑิต ในระดับดิวิชั่น 2 และก็ย้ายไปเล่นกับทีมกรมศุลกากร สุวรรณภูมิ ต่อมาใน พ.ศ. 2554 เขาได้รับความสนใจจากวรวุฒิ ศรีมะฆะ หัวหน้าผู้ฝึกสอนของสงขลา ทำให้เขาได้ย้ายไปเล่นให้กับสงขลา และเป็นผู้เล่นตำแหน่งแบ็คซ้ายคนสำคัญของสโมสร เขาถนัดในด้านการเปิดลูกฟรีคิกและลูกเซ็ตพีซ
ฤดูกาล 2559–2561
วันที่ 17 เมษายน พ.ศ. 2561 เอเอฟซีแชมเปียนส์ลีก กลุ่ม G กรกชทำประตูแรกในนามสโมสรในนัดที่บุรีรัมย์บุกไปชนะเชจูยูไนเต็ดที่เชจูเวิลด์คัพสเตเดียม 1–0 ทำให้บุรีรัมย์ผ่านเข้าสู่รอบ 16 ทีมสุดท้าย และกลายเป็นสโมสรแรกของไทยที่สามารถบุกไปเอาชนะสโมสรเกาหลีใต้ได้
วันที่ 4 พฤษภาคม พ.ศ. 2561 กรกชทำประตูแรกในลีกในนัดที่บุรีรัมย์เปิดสนามช้างอารีนาเอาชนะเอสซีจี เมืองทอง ยูไนเต็ด ไปได้ 4–0
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร กรกชลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 30 มีนาคม พ.ศ. 2562 กรกชทำประตูแรกในลีกในนัดที่บุรีรัมย์เปิดบ้านเอาชนะสมุทรปราการ ซิตี้ ไปได้ 3–2 ต่อมาในวันที่ 1 พฤษภาคม พ.ศ. 2562 การแข่งขันช้าง เอฟเอคัพ รอบ 64 ทีมสุดท้าย กรกชทำประตูช่วยให้บุรีรัมย์เปิดบ้านแซงเอาชนะพีทีที ระยอง ไปได้ 3–1 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย กรกชทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 14 สิงหาคม พ.ศ. 2562 โตโยต้า ลีกคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) กรกชทำหนึ่งประตูช่วยให้บุรีรัมย์เอาชนะหนองบัว พิชญ ไปได้ 2–0 ผ่านเข้าสู่รอบชิงชนะเลิศได้สำเร็จ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ กรกช เป็นคนยิงคนที่ 9 แต่เขายิงข้ามคานไป ในขณะที่ ซีเกต หมาดปูเต๊ะ ผู้เล่นของประจวบ ยิงเข้าไปได้ ทำให้บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ทีมชาติไทย
ในวันที่ 27 กันยายน พ.ศ. 2562 กรกช มีชื่อติดทีมชาติไทยในยุคของ อากิระ นิชิโนะ เป็นครั้งแรก ในนัดกระชับมิตรที่จะพบกับ สาธารณรัฐคองโก และฟุตบอลโลก 2022 รอบคัดเลือก นัดที่ไทยจะเปิดบ้านพบกับ สหรัฐอาหรับเอมิเรตส์
เครื่องราชอิสริยาภรณ์ญี่ปุ่น
เครื่องราชอิสริยาภรณ์
มีทั้งหมด 7 ลำดับชั้น พ้นสมัยพระราชทาน 1 ลำดับชั้นและยังพระราชทาน 6 ลำดับชั้นมีดังต่อไปนี้
เครื่องราชอิสริยาภรณ์อันสูงส่งยิ่งดอกเบญจมาศ
เครื่องราชอิสริยาภรณ์อันสูงส่งยิ่งดอกเบญจมาศ (大勲位菊花章 (ไดกุนอิ คิกกะโช) Supreme Order of the Chrysanthemum) เป็นเครื่องราชอิสริยาภรณ์ชั้นสุงสุดของญี่ปุ่นมอบเพื่อเจริญสัมพันธไมตรีและเป็นเกียรติยศแก่ผู้มีคุณูปการต่อญี่ปุ่น
เครื่องราชอิสริยาภรณ์ดอกคิริ
เครื่องราชอิสริยาภรณ์ดอกคิริ (桐花章 Order of the Paulownia Flowers) เป็นเครื่องราชอิสริยาภรณ์รองจากเครื่องราชอิสริยาภรณ์อันสูงส่งยิ่งดอกเบญจมาศมอบแก่รัฐบุรุษ อดีตนายกรัฐมนตรี รัฐมนตรีอาวุโส นักการทูต และตุลาการที่มีผลงานโดดเด่น มอบในฐานะประสบความสำเร็จอย่างโดดเด่นเป็นระยะเวลายาวนานหลายปี ทั้งในกิจการสาธารณะและกิจการทางการเมือง
เครื่องราชอิสริยาภรณ์เหยี่ยวทองคำ
เครื่องราชอิสริยาภรณ์เหยี่ยวทองคำ (金鵄勲章 (kinshi kunsyou) Order of the Golden Kite) เป็นเครื่องราชอิสริยาภรณ์รองจากเครื่องราชอิสริยาภรณ์อันสูงส่งยิ่งดอกเบญจมาศและมีศักดิ์เท่ากับเครื่องราชอิสริยาภรณ์ดอกคิริมอบให้แก่บุคลากรทางการทหารเท่านั้น ปัจจุบันพ้นสมัยการพระราชทานแล้ว มีทั้งหมด 7 ลำดับชั้นดังนี้
เครื่องราชอิสริยาภรณ์อาทิตย์อุทัย
เครื่องราชอิสริยาภรณ์อาทิตย์อุทัย (旭日章 Kyokujitsu-shō ?, Order of the Rising Sun) เป็นเครื่องราชอิสริยาภรณ์ลำดับที่ 3 ของประเทศญี่ปุ่นมอบแก่บุคคลทั่วไปมีทั้งหมด 8 ลำดับชั้นดังนี้
เครื่องราชอิสริยาภรณ์มงคลรัตน์
เครื่องราชอิสริยาภรณ์มงคลรัตน์ (瑞宝章 ซุยโฮ-โช) เป็นเครื่องราชอิสริยาภรณ์ลำดับที่ 4 ของประเทศญี่ปุ่นแต่เดิมมีทั้งหมด 8 ลำดับชั้นแต่ในปัจจุบันมีทั้งหมด 6 ลำดับชั้นดังนี้
เครื่องราชอิสริยาภรณ์วัฒนธรรม
เครื่องราชอิสริยาภรณ์วัฒนธรรม เป็นเครื่องราชอิสริยาภรณ์ลำดับที่ 5 ของประเทศญี่ปุ่นมอบแก่ผู้มีผลงานดีเด่น ทำประโยชน์แก่วงการศิลปวัฒนธรรมของญี่ปุ่น
เครื่องราชอิสริยาภรณ์รัตนมงกุฎ
เครื่องราชอิสริยาภรณ์รัตนมงกุฎ เป็นเครื่องราชอิสริยาภรณ์ลำดับที่ 6 ของประเทศญี่ปุ่นมอบแก่พระราชวงศ์ที่เป็นสตรีหรือสตรีผู้ทำคุณประโยชน์แก่ญี่ปุ่นแต่เดิมมีทั้งหมด 8 ลำดับชั้นแต่ต่อมาในปี พ.ศ. 2546 ชั้นที่ 7 และ 8 ถูกยกเลิกไปปัจจุบันมีทั้งหมด 6 ลำดับชั้นดังนี้
เหรียญเกียรติยศ
เหรียญเกียรติยศ เป็นอิสริยาภรณ์ของประเทศญี่ปุ่นเพื่อมอบแก่บุคคลผู้ประสบความสำเร็จในด้านต่าง ๆ แบ่งเป็น6ประเภทดังนี้
แถบสีแดง
มอบครั้งแรกในปี พ.ศ. 2425 มอบแก่บุคคลผู้เสี่ยงตนในการช่วยชีวิตผู้อื่น
แถบสีเขียว
ภายหลังสงครามโลกครั้งที่สอง ในปี พ.ศ. 2493 เหรียญนี้ก็ถูกระงับการมอบ ต่อมาในปี พ.ศ. 2498 เหรียญนี้ก็ถูกแทนที่ด้วยเหรียญเกียรติยศแถบสีเหลือง จนกระทั่งในปี พ.ศ. 2546 เหรียญเกียรติยศแถบสีเขียวก็ถูกฟื้นฟูขึ้นมาเพื่อมอบแก่บุคคลที่มีความกระตือรือร้นในการให้บริการสังคม
แถบสีเหลือง
มอบครั้งแรกในปี พ.ศ. 2430 (ยกเลิกในภายหลัง); มอบแก่บุคคลที่มีความขยันหมั่นเพียร ในขณะที่การมีส่วนร่วมในกิจกรรมระดับมืออาชีพของพวกเขากลายเป็นแบบอย่างของประชาชน
แถบสีม่วง
มอบครั้งแรกในปี พ.ศ. 2498 มอบแก่บุคคลที่ได้สนับสนุนต่อการพัฒนาและการปรับปรุงทางวิชาการและศิลปะจนประสบความสำเร็จ
แถบสีน้ำเงิน
มอบครั้งแรกในปี พ.ศ. 2425 มอบแก่บุคคลที่ได้ทำผลงานสำคัญในพื้นที่พัฒนาสังคมและสวัสดิการหรือการบริการสาธารณะ
แถบสีน้ำเงินเข้ม
มอบครั้งแรกในปี พ.ศ. 2462 มอบแก่บุคคลที่ใจกว้างต่อการช่วยเหลือทางด้านการเงินสำหรับความเป็นอยู่ที่ดีของประชาชน
สมุดตราไปรษณียากร
สมุดตราไปรษณียากรเล่มเล็ก (stamp booklet) ประกอบขึ้นจาก แสตมป์แผงเล็ก ๆ ปกติมีแสตมป์อยู่ระหว่าง 10 ถึง 20 ดวง พับและติดอยู่บนกระดาษ ผู้ซื้อสามารถฉีกแสตมป์ออกมาใช้เป็นค่าไปรษณีย์ได้ ส่วน สมุดตราไปรษณียากร เป็นคำที่มีความหมายกว้างกว่า ครอบคลุมทั้งสมุดตราไปรษณียากรเล่มเล็ก หรือเล่มที่รวบรวมแสตมป์ชุดต่าง ๆ จำหน่ายโดยไปรษณีย์ (เช่น สมุดตราไปรษณียากรประจำปี ซึ่งรวบรวมแสตมป์ทุกชุดที่ออกในปีหนึ่ง ๆ) ไปจนถึง อัลบั้มแสตมป์
สมุดตราไปรษณียากรเล่มเล็กเป็นรูปแบบการจำหน่ายแสตมป์ที่นิยมมากแบบหนึ่ง โดยเฉพาะการจำหน่ายจากตู้หยอดเหรียญอัตโนมัติ และตามร้านสะดวกซื้อ แผงแสตมป์ที่ติดอยู่ในสมุดตราไปรษณียากรเล่มเล็กอาจจะฉีกออกจากแผ่นใหญ่ (sheet หรือ pane) หรือ พิมพ์เป็นพิเศษสำหรับงานนี้โดยเฉพาะ ในกรณีหลัง แสตมป์อาจไม่มีการปรุรูครบทั้งสี่ด้านของแสตมป์
ในประเทศไทย
สำหรับประเทศไทย เริ่มมีการจำหน่ายสมุดตราไปรษณียากรเล่มเล็กเป็นครั้งแรกเมื่อ 8 สิงหาคม พ.ศ. 2474 ในสมัยรัชกาลที่ 7 ภายในมีแสตมป์ราคา 2, 3, 5 และ 10 สตางค์ อย่างละ 6 ดวง แต่ไม่ได้รับความนิยมและหยุดไปจนกระทั่ง 25 กุมภาพันธ์ พ.ศ. 2522 จึงมีการจำหน่ายใหม่ (มีแสตมป์ราคา 75 สตางค์ 10 ดวง)
ในช่วงนี้ มีการจัดทำสมุดตราไปรษณียากรเล่มเล็กสำหรับการสะสมด้วย โดยการนำแสตมป์ที่ระลึกเฉพาะราคาค่าส่งจดหมายมาใส่ (ถ้าเป็นราคา 1 และ 2 บาทจะมีจำนวน 5 ดวง ส่วนชุดเก่า ๆ เมื่ออัตราค่าส่ง 1.25 บาท จะมี 4 ดวงในเล่ม) และออกพร้อมกับแสตมป์ที่ระลึกอย่างสม่ำเสมอ หลายชุดมีการประทับตราวันแรกจำหน่ายที่ด้านปกด้วย ปัจจุบันได้ยกเลิกไปแล้วเนื่องจากไม่ได้รับความนิยม โดยชุดสุดท้ายคือ ชุดสัปดาห์สากลแห่งการเขียนจดหมาย พ.ศ. 2544 เมื่อปรับอัตราค่าส่งจดหมายในประเทศจาก 2 บาท เป็น 3 บาท
เสาชิงช้า
เสาชิงช้า เป็น สถาปัตยกรรม ที่สร้างขึ้นเพื่อใช้ประกอบพิธีโล้ชิงช้า ใน พระราชพิธีตรียัมพวาย ตรีปวาย ของ ศาสนาพราหมณ์-ฮินดู โดยทั่วไปหมายถึงเสาชิงช้าที่ตั้งอยู่หน้า วัดสุทัศน์เทพวราราม และลานหน้า ศาลาว่าการกรุงเทพมหานคร (ลานคนเมือง) ใกล้กับ เทวสถานโบสถ์พราหมณ์ ในพื้นที่แขวงเสาชิงช้าและแขวงวัดราชบพิธ เขตพระนคร กรุงเทพมหานคร ซึ่งถือเป็นสัญลักษณ์อย่างหนึ่งของ กรุงเทพมหานคร แม้พิธีโล้ชิงช้าได้เลิกไปแล้วตั้งแต่สมัย พระบาทสมเด็จพระปกเกล้าเจ้าอยู่หัว รัชกาลที่ 7 ก็ตาม
นอกจากนี้ ใน ประเทศไทย ยังมีเสาชิงช้าอีกแห่งหนึ่ง ตั้งอยู่ที่ หน้าหอพระอิศวร เมืองนครศรีธรรมราช ซึ่งมีการประกอบพิธีโล้ชิงช้ามาแต่โบราณเช่นกัน แต่ได้เลิกไปก่อนที่จะมีการก่อสร้างขึ้นใหม่ในภายหลัง โดยจำลองแบบมาจากเสาชิงช้าที่ กรุงเทพมหานคร
เสาชิงช้าที่ กรุงเทพมหานคร แห่งนี้ มีลักษณะเป็นเสาชิงช้าขนาดใหญ่ ตั้งอยู่บนแท่นหินขนาดใหญ่ สูง 21.15 ม. เส้นผ่านศูนย์กลาง ฐานกลมประมาณ 10.50 ม. ฐานกลมก่อเป็นฐานปัทม์ทำด้วยหินล้างสีขาว พื้นบนปูกระเบื้องดินเผาสีแดง มีบันได 2 ขั้น ทั้ง 2 ด้าน ตามแนวโค้งของฐานติดแผ่นจารึกประวัติเสาชิงช้า เสาไม้แกนกลางคู่และเสาตะเกียบ 2 คู่ เป็นเสาหัวเม็ด ล้วนทำด้วยไม้สักกลึงกลม โครงยึดหัวเสาทั้งคู่แกะสลักอย่างสวยงาม กระจังและหูช้างไม้เป็นลวดลายไทย ทั้งหมดทา สีแดงชาด ติด สายล่อฟ้า จากลวดลายกระจังด้านบนลงดิน
กรมศิลปากร ได้ประกาศขึ้นทะเบียนเสาชิงช้าเป็น โบราณสถาน สำคัญของชาติเมื่อวันที่ 22 พฤศจิกายน พ.ศ. 2492 นับตั้งแต่สร้างครั้งแรกเมื่อปี พ.ศ. 2327 จนถึงการบูรณปฏิสังขรณ์ครั้งล่าสุดซึ่งเสาชิงช้าคู่เดิมถูกถอดเปลี่ยนเมื่อปี พ.ศ. 2549 เสาชิงช้ามีอายุรวมประมาณ 222 ปี
การก่อสร้าง
จดหมายเหตุกรุงรัตนโกสินทร์บันทึกไว้ว่าพระบาทสมเด็จพระรามาธิบดีศรีสินทรมหาจักรีบรมนาถ หรือพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 โปรดให้สร้างเสาชิงช้าในพระนครขึ้นตรงหน้าเทวสถานโบสถ์พราหมณ์ เมื่อวันพุธ เดือน 5 แรม 4 ค่ำ ปีมะโรง บริเวณลานด้านเหนือของวัดสุทัศนเทพวรารามราชวรมหาวิหาร ต่อมาย้ายมาสร้างใหม่ ณ ที่ตั้งปัจจุบันบริเวณหน้าวัดสุทัศน์ในสมัยพระบาทสมเด็จพระจุลจอมเกล้าเจ้าอยู่หัว เนื่องจากข้อจำกัดด้านสถานที่
พิธีโล้ชิงช้า
พิธีโล้ชิงช้า เป็นส่วนหนึ่งของพระราชพิธีตรียัมพวาย ตรีปวาย เป็นการต้อนรับพระอิศวรซึ่งเป็นหนึ่งในสามเทพเจ้าของศาสนาพราหมณ์-ฮินดู เชื่อกันว่าพระอิศวรจะเสด็จลงสู่โลกในวันขึ้นเจ็ดค่ำเดือนยี่ วันนั้นจะมีการแห่พระเป็นเจ้าไปถวายพระพรพระเจ้าอยู่หัว
พระราชพิธีตรียัมปวายนี้จะกระทำในเทวสถานสำหรับพระนคร 3 เทวสถาน คือ เทวสถานพระอิศวร เทวสถานพระมหาวิฆเนศวร และเทวสถานพระนารายณ์ โลกบาลทั้งสี่ (พระยายืนชิงช้า และนาลิวัน) จึงต้องโล้ชิงช้าถวายและรับน้ำเทพมนตร์ด้วย
แต่เดิมนั้นพระราชพิธีตรียัมปวายจะจัดในเดือนอ้าย (ประมาณเดือนธันวาคม) ครั้นล่วงเข้าสู่สมัยกรุงรัตนโกสินทร์จึงได้เปลี่ยนมาจัดในเดือนยี่ (ประมาณเดือนมกราคม) พิธีนี้ถือเป็นพิธีขึ้นปีใหม่ของพราหมณ์ซึ่งในหนึ่งปีพระอิศวรจะเสด็จมาเยี่ยมโลก 10 วัน พราหมณ์จะประชุมที่เทวสถานพระอิศวร แล้วผูกพรตชำระกายสระเกล้าเตรียมรับเสด็จพระอิศวร
ตำนานพระราชพิธีตรียัมปวาย พิธีโล้ชิงช้ามีที่มาจากคัมภีร์เฉลิมไตรภพกล่าวไว้ว่าพระอุมาเทวีทรงมีความปริวิตกว่าโลกจะถึงกาลวิบัติ พระนางจึงทรงพนันกับพระอิศวร โดยให้พญานาคขึงตนระหว่างต้นพุทราที่แม่น้ำ แล้วให้พญานาคแกว่งไกวตัวโดยพระอิศวรทรงยืนขาเดียวในลักษณะไขว่ห้าง เมื่อพญานาคไกวตัว เท้าพระอิศวรไม่ตกลงแสดงว่าโลกที่ทรงสร้างนั้นมั่นคงแข็งแรง พระอิศวรจึงทรงชนะพนัน
ดังนั้นพิธีโล้ชิงช้าจึงเปรียบเสาชิงช้าเป็น "ต้นพุทรา" ช่วงระหว่างเสาคือ "แม่น้ำ" นาลิวันผู้โล้ชิงช้าคือ "พญานาค" โดยมีพระยายืนชิงช้านั่งไขว่ห้างอยู่บนไม้เบญจมาศ
พิธีโล้ชิงช้าซึ่งเป็นส่วนหนึ่งของพระราชพิธีได้ยกเลิกไปในสมัยพระบาทสมเด็จพระปกเกล้าเจ้าอยู่หัว รัชกาลที่ 7 ปัจจุบันการประกอบพระราชพิธีนี้จะกระทำเป็นการภายในเทวสถานเท่านั้น
การบูรณปฏิสังขรณ์
ล่วงสู่สมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 บริษัทหลุยส์ ที.เลียวโนเวนส์ ซึ่งเป็นบริษัทค้าไม้ได้มอบซุงไม้สักสำหรับสร้างเสาชิงช้าใหม่ ดำเนินการเสร็จเรียบร้อยเมื่อวันที่ 12 เมษายน พ.ศ. 2463 นับเป็นการบูรณปฏิสังขรณ์ครั้งแรก และบูรณปฏิสังขรณ์ใหม่อีกครั้งเมื่อ พ.ศ. 2502 ครั้งนั้นเสาชิงช้ามีส่วนสูงทั้งสิ้น 21.15 เมตร
ต่อมาเมื่อ พ.ศ. 2490 เกิดไฟไหม้เสาชิงช้าเนื่องจากมีผู้จุดธูปกราบไหว้ ไฟจากธูปตกลงในรอยแตกและลามจนไหม้ จึงต้องบูรณปฏิสังขรณ์ชั่วคราว จนถึง พ.ศ. 2513 เสาชิงช้าชำรุดทรุดโทรมมากต้องเปลี่ยนเสาใหม่ โดยการบูรณะได้พยายามรักษาลักษณะเดิมไว้ทุกประการ
กระทั่งวันที่ 30 กันยายน พ.ศ. 2539 มีการบูรณปฏิสังขรณ์อีกครั้งโดยสำนักการโยธา กรุงเทพมหานคร (กทม.) ได้ใช้สายเหล็กรัดเป็นโครงเหล็กประกับ คล้ายลักษณะเข้าเฝือกไม้ยึดโครงสร้างหลัก
ล่าสุดเดือนกุมภาพันธ์ พ.ศ. 2548 พบว่าเสาชิงช้ามีความชำรุดทรุดโทรมมาก ปรากฏรอยผุแตกเป็นร่องลึกตลอดแนวยาว โดยเฉพาะรอยต่อเสากลาง กทม. จึงได้ทำหนังสือขออนุญาตกรมศิลปากร เพื่อดำเนินการบูรณปฏิสังขรณ์ด้วยการเปลี่ยนเป็นเสาใหม่ทั้งหมด เน้นการแก้ไขการผุกร่อนในระยะยาว เนื่องจากสาเหตุที่เสาชิงช้าผุกร่อนได้ง่ายนั้น เป็นเพราะเสาหลักทั้งสองต้นใช้ไม้ยาวท่อนละประมาณ 7 เมตร ทำสลักเดือยต่อกันถึง 3 ท่อน ทำให้น้ำซึมเข้าในรอยต่อจนไม้ผุได้ง่าย  ทางกทม. ตั้งเป้าไว้ว่าเสาชิงช้าใหม่ หากได้รับการดูแลบำรุงรักษาอย่างดีจะมีความมั่นคง แข็งแรงต่อไปได้ถึง 100 ปี เมื่อเทียบกับการบูรณะครั้งก่อนหน้าที่ทำให้เสาชิงช้ามีอายุการใช้งานเพียงมากกว่า 35 ปี
ความสำคัญทางโบราณคดี
การรื้อถอนเสาชิงช้าคู่เดิมเมื่อปี พ.ศ. 2549 เป็นโอกาสที่ทำให้มีการศึกษาทางโบราณคดีของเสาชิงช้ามากขึ้น โดยเฉพาะร่องรอยแนวถนนและท่อน้ำเดิม เนื่องจากการรื้อถอนหรือก่อสร้างโบราณสถานในเขตเมืองพระนครต้องได้รับความเห็นชอบจากกรมศิลปากรในการส่งเจ้าหน้าที่เข้าไปตรวจสอบและดำเนินการขุดค้นทางโบราณคดีในพื้นที่นั้นๆ
นักโบราณคดีได้ทำการขุดแต่งในระดับแนวพื้นเดิมที่ยังเหลือร่องรอย และแต่งด้านหน้าติดกันด้านทิศใต้ (ด้านวัดสุทัศน์) และทิศเหนือ (ด้านศาลาว่าการ กทม.) ในการตรวจสอบชั้นดินเบื้องต้น ได้เชิญนายชาติชาย ร่มสน ผู้เชี่ยวชาญชั้นดินทางวัฒนธรรมมาช่วยในการวิเคราะห์ สรุปรายละเอียดเบื้องต้นได้ดังนี้
ในรายงานดังกล่าวตั้งข้อสังเกตด้วยว่าพบแนวอิฐด้านนอกวางตัวในแนวตะวันออก-ตะวันตก 1 แผ่น โดยแนวดังกล่าวจะเว้นช่องว่าง จากนั้นจึงก่อแนวอิฐอีก 1 ชั้น วางตัวในลักษณะเดียวกัน โดยชั้นบนสุดจะใช้อิฐก่อตะแคงปิดด้านบนของช่องดังกล่าว
สรุปชั้นดินเบื้องต้นได้ว่าแนวอิฐในสมัยที่ 1 (ด้านวัดสุทัศน์) น่าจะเป็นแนวถนนเดิมที่มีมาก่อนสมัย รัชกาลที่ 4 ส่วนแนวพื้นสมัยที่ 2 (ด้านวัดสุทัศน์) น่าจะเป็นแนวถนนที่สร้างขึ้นในสมัยรัชกาลที่ 4 โดยมีรางระบายน้ำอยู่ขอบถนน อาจมีการปรับพื้นที่ด้วยการอัดดินเหนียวเพื่อให้ได้ระดับแล้วจึงเทชั้นถนน ส่วนท่อเหล็กสมัยที่สามน่าจะเป็นท่อประปาที่สร้างขึ้นในสมัยหลังคือสมัย รัชกาลที่ 5 สร้างขึ้นหลังจากมีการสร้างถนนแล้ว
ช่วงท้ายของรายงานชี้แจงว่าได้มีการบันทึกภาพถ่ายพร้อมทั้งรายละเอียดทุกขั้นตอน นอกจากนี้ยังได้ทำแผนผังหลุม แผนผังชั้นดิน ลายเส้นแนวอิฐ รวมถึงเก็บตัวอย่างดินในแต่ละชั้นและอิฐ เพื่อนำไปวิเคราะห์ในห้องปฏิบัติการ หลังจากนั้นจึงจะนำผลวิเคราะห์ในห้องปฏิบัติการมาวิเคราะห์ร่วมกับหลักฐานอื่น เช่น เอกสาร แผนผังและรูปถ่ายโบราณ เพื่อจะประมวลเป็นรายงานเบื้องต้นต่อไป
การค้นพบร่องรอยแนวถนนโบราณก่อนสมัยรัชกาลที่ 4 และท่อน้ำเหล็กสมัยรัชกาลที่ 5 อันเนื่องมาจากการรื้อถอนเสาชิงช้าเมื่อปี พ.ศ. 2549 จึงเป็นผลดีสำหรับการเพิ่มเติมข้อมูลวิชาการโบราณคดีเมือง และหากเป็นไปตามเป้าประสงค์ของ กทม. โอกาสที่ผืนดินนี้จะถูกขุดแต่งทางโบราณคดีอีกครั้งก็น่าจะเป็นเวลากว่า 1 ศตวรรษข้างหน้า
ภูมิทัศน์โดยรอบเสาชิงช้า
นอกจากนี้ โดยรอบยังมีศาสนสถาน ที่สำคัญในศาสนาพราหมณ์-ฮินดูอยู่หลายแห่ง ได้แก่เทวสถานโบสถ์พราหมณ์, วัดเทพมณเฑียร และศาลพระนารายณ์ ซึ่งสร้างขึ้นภายหลังบริเวณเกาะกลางถนนอุณากรรณ-ถนนศิริพงษ์ ข้างวัดสุทัศน์
เกษม สนิทวงศ์ ณ อยุธยา
เกษม สนิทวงศ์ ณ อยุธยา อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลพลเอกสุรยุทธ์ จุลานนท์ และอดีตปลัดกระทรวงวิทยาศาสตร์ เทคโนโลยี และสิ่งแวดล้อม
ประวัติ
นายเกษม สนิทวงศ์ ณ อยุธยา เกิดเมื่อวันที่ ที่กรุงเทพมหานคร เป็นบุตรของหม่อมหลวงเดช สนิทวงศ์ กับท่านผู้หญิงประยงค์ สนิทวงศ์ ณ อยุธยา สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย และ Geeling Grammar School Victoria ประเทศออสเตรเลีย ในระดับปริญญาตรี ด้านวิทยาศาสตร์ สาขาฟิสิกซ์และคณิตศาสตร์ จากมหาวิทยาลัยลอนดอน ประเทศอังกฤษ เมื่อปี พ.ศ. 2506 และระดับปริญญาโท สาขาพัฒนาการเศรษฐกิจ จากมหาวิทยาลัยแมสซาชูเซตส์ ประเทศสหรัฐอเมริกา เมื่อปี พ.ศ. 2509
นอกจากนี้แล้ว งานอดิเรกส่วนตัวที่ชื่นชอบ คือ การถ่ายภาพสัตว์ป่า โดยเริ่มถ่ายมาตั้งแต่ยังเด็ก และเคยเดินทางไปถ่ายในสถานที่ต่าง ๆ ทั่วโลกมาแล้วทั้งอเมริกากลาง, กัมพูชา หรือญี่ปุ่น
การทำงาน
นายเกษม สนิทวงศ์ ณ อยุธยา เริ่มต้นรับราชการในตำแหน่ง วิทยากรโท ประจำหน่วยวางแผนกำลังคน สำนักงานสภาพัฒนาการเศรษฐกิจแห่งชาติ ในปี พ.ศ. 2506 ต่อมาได้ดำรงตำแหน่งเลขาธิการคณะกรรมการสิ่งแวดล้อมแห่งชาติ ในปี พ.ศ. 2520 ตำแหน่งรองปลัดกระทรวงวิทยาศาสตร์ เทคโนโลยีและสิ่งแวดล้อม ปี พ.ศ. 2528 ตำแหน่งอธิบดีกรมวิทยาศาสตร์บริการ และปลัดกระทรวงวิทยาศาสตร์ เทคโนโลยีและสิ่งแวดล้อมเป็นตำแหน่งสุดท้าย
นายเกษม ได้รับแต่งตั้งเป็นสมาชิกวุฒิสภา ในปี พ.ศ. 2539 ต่อมาในการจัดตั้งรัฐบาลชั่วคราวหลังการรัฐประหาร ของพลเอกสุรยุทธ์ จุลานนท์ ได้มีการแต่งตั้งให้นายเกษม สนิทวงศ์ ณ อยุธยา ดำรงตำแหน่ง รัฐมนตรีว่าการกระทรวงทรัพยากรธรรมชาติและสิ่งแวดล้อม
มัคนายก
มัคนายก (บาลี) หรือ มรรคนายก (สันสกฤต) แปลว่า ผู้นำทาง คือผู้นำบุญ ผู้แนะนำทางบุญ ผู้ชี้ทางบุญ ใช้เรียกคฤหัสถ์ผู้ประสานติดต่อระหว่างวัดกับชาวบ้านในกิจการต่างๆ ของวัดหรือผู้เป็นหัวหน้าในพิธีทำบุญในวัด เช่นนำอาราธนาศีล อาราธนาพระปริตร นำถวายทาน ตลอดจนจัดแจงดูแลศาสนพิธีอื่นให้ถูกต้องเรียบร้อย อาจเป็นชายหรือหญิงก็ได้ และแต่ละวัดอาจมีหลายคนก็ได้ มัคนายกที่ดีและเก่งจะทำให้งานบุญต่างๆ ในวัดสำเร็จเรียบร้อยโดยเป็นระเบียบสวยงาม และราบรื่นไม่ติดขัด
เรสเซิลเมเนีย ครั้งที่ 19
เรสเซิลเมเนีย ครั้งที่ 19 (WrestleMania XIX) เป็นคึกใหญ่เพย์ - เพอร์ -วิวของมวยปล้ำอาชีพของสมาคมเวิลด์เรสต์ลิงเอ็นเตอร์เทนเมนต์ครั้งที่ 19 จัดในวันที่ 30 มีนาคม ค.ศ. 2003 ในสนามเซฟโก้ ฟิลด์ เมืองซีแอตเทิล ,วอชิงตัน สหรัฐอเมริกา ผู้สนับสนุน คือ Snickers โดยมีจำนวนผู้เข้าชมในสนามทั้งสิ้น 54,097 คน จากทั้งห้าสิบรัฐและหลายประเทศจากทั่วโลกในสนามเซฟโก้ ฟิลด์ ผลการเข้าดูทำรายได้ถึง 2,760,000 ดอลล่าร์สหรัฐ และเป็นศึกเรสเซิลมาเนียครั้งแรกที่จัดภายใต้ชื่อ เวิลด์เรสต์ลิงเอ็นเตอร์เทนเมนต์
ขนม
ขนม หมายถึง อาหารที่กินระหว่างมื้อ ซึ่งไม่ใช่มื้อหลัก โดยอาจกินเพื่อลดความหิว ความอร่อย หรือ เพิ่มพลังงาน โดยขนมบางอย่างอาจนับว่าเป็นของหวาน หรืออาหารว่างได้
ที่มาของคำ
ขนมยังสันนิษฐานว่ามาจากภาษามลายูถิ่นใต้ของไทย คือ กานม(Ganum) หรือเรียกตามมาตรฐานภาษามลายูกลางว่า กันดุม(Gandum) ซึ่งคำนี้แปลว่า"ข้าวสาลี" ซึ่งข้าวสาลีเป็นวัตถุดิบที่นิยมใช้สำหรับทำอาหารว่างหรืออาหารประเภทแป้ง ไม่ว่าจะเป็นแป้งสาลี ขนมปัง ขนมเค้ก ขนมอบ ซาลาเปา คุ้กกี้ แครกเกอร์ เค้ก โดนัท โรตี พาย ปาท่องโก๋และอื่นๆ ก่อนที่ข้าวสาลีจะนำไปประกอบอาหารต้องผ่านกระบวนการบดให้เป็นผงแป้ง จึงเรียกตามภาษาใต้ว่า ตือปงกานมซึ่งในพื้นที่ภาคใต้ของไทยเรียกกัน อันมีความหมายว่า แป้งสาลี ดังนัน"ขนม"จึงน่าจะเพี้ยนตามภาษาที่รับมาจากคำว่า"กานม" นั่นเอง
คำว่าขนมมีใช้มานานหลายร้อยปีแล้ว ไม่ว่าจะเป็นคำผสมของอะไร จึงเป็นการยากที่จะสันนิษฐานให้แน่นอนได้ ของที่เรียกว่าขนมในสมัยโบราณ หรือในสมัยที่จะมีคำว่าขนมนั้นจะเป็นของที่เกิดจากข้าวตำป่น (แป้ง) แล้วผสมกับน้ำตาลเท่านั้น ซึ่งเรียกได้ว่าเป็นขนมรุ่นแรก ในหนังสือไตรภูมิพระร่วง กล่าวถึงขนมต้มไว้เหมือนกัน เดิมมีแป้งกับน้ำตาล ต่อมามีคนดัดแปลงสอดไส้เข้าไปอีก ถึงตอนนี้ยังมีมะพร้าวปนอยู่ด้วย ขนมไทยจึงมี มะพร้าว แป้ง และน้ำตาล ไม่พ้น ของทั้ง 3 เป็นของพื้นเมืองที่หาได้โดยทั่วไป
การเรียงลำดับแบบลูกปัด
การจัดเรียงแบบลูกปัด หรือที่เรียกอีกชื่อว่า การจัดเรียงแบบแรงโน้มถ่วง เป็นขั้นตอนวิธีการเรียงลำดับแบบธรรมชาติ พัฒนาโดย Joshua J. Arulanandham, Cristian S. Calude และ Michael J. Dinneen ในปี ค.ศ.2002
ลักษณะการทำงาน
การจัดเรียงแบบลูกปัดเริ่มแรกโดยให้จำนวนเสาที่ใส่ลูกปัดเท่ากับค่าของข้อมูลตัวนั้นๆ โดยจำนวนแถวแนวตั้งเท่ากับจำนวนทั้งหมดของข้อมูลที่ต้องการจะเรียงลำดับ เมื่อใส่ลูกปัดตามข้อมูลที่มีอยู่จนครบแล้ว ลูกที่ลอยอยู่โดยไม่มีอะไรรองรับจะตกลงโดยแรงโน้มถ่วง
ความซับซ้อนของการทำงาน
O(1) : ลูกปัดทั้งหมดเคลื่อนที่พร้อมกันในหน่วยเวลาเดียวกันเช่นเดียวกับตัวอย่างทางกายภาพที่เรียบง่ายข้างต้น นี่คือความซับซ้อนที่เป็นนามธรรมและไม่สามารถนำไปปฏิบัติได้
O(√n) : ในรูปแบบทางกายภาพที่สมจริงที่ใช้แรงโน้มถ่วงเวลาที่ใช้ในการปล่อยให้ลูกปัดตกลงมาเป็นสัดส่วนกับรากที่สองของความสูงสูงสุดซึ่งเป็นสัดส่วนกับ n (จำนวนข้อมูลทั้งหมด)
O(n) : ลูกปัดจะถูกย้ายไปทีละแถว นี่คือกรณีที่ใช้ในโซลูชั่นฮาร์ดแวร์อนาล็อกและดิจิตอล
O(S) : โดย S คือผลรวมของจำนวนเต็มในชุดข้อมูล ลูกปัดแต่ละลูกจะถูกย้ายทีละลูก นี่เป็นกรณี่จัดเรียงแบบลูกปัดโดยไม่มีกลไกเพื่อช่วยในการหาช่องว่างด้านล่างของลูกปัด
ตัวอย่างการเขียนโปรแกรม
ตัวอย่างการเขียนโปรแกรมด้วยภาษาไพทอน (Python) โปรแกรมนี้ใช้ได้เฉพาะกับชุดข้อมูลที่มีสมาชิกภายในเป็น จำนวนเต็มบวก หรือ มากกว่า 0
อ้างอิง
kukuruku. Bead Sort. Retrieved 5 may 2018
เดย์ไทม์เฟรนส์ (อัลบั้ม)
เดย์ไทม์เฟรนส์ (Daytime Friends) เป็นสตูดิโออัลบั้มเดี่ยวลำดับที่ 3 ของศิลปินชาวอเมริกา เคนนี โรเจอส์ ภายใต้สังกัด United Artist Records วางจำหน่ายทั่วโลกในปี 1977 ถือเป็นอัลบั้มลำดับที่ 2 ที่ประสบความสำเร็จอย่างสูง หลังจากแยกวงกับ เดอะเฟิสต์เอดิชัน ในปี 1976 ( เลิฟลิฟเท็ดมี ซึ่งเป็นอัลบั้มแรกของเขานั้นประสบความสำเร็จเพียงเล็กน้อย ส่วนอัลบั้มที่ 2 ที่มีชื่อว่า เคนนี โรเจอส์ นั้นทะยานขึ้นสู่อันดับที่ 1 ในชาร์ตเพลงคันทรีและข้ามไปยังชาร์ตเพลงป๊อปหลักในอีกหลายประเทศ)
อัลบั้มนี้สามารถขึ้นสูงสุดอันดับ 2 ในชาร์ตอัลบั้มเพลงคันทรี
อาราธนา
อาราธนา (อ่านว่า อาราดทะนา) แปลว่า การทำให้ยินดี, ทำให้ดีใจ, ทำให้หายโกรธ, ทำให้ชอบ, ทำให้สำเร็จ
อาราธนา ในคำวัดใช้ในความหมายว่าเชิญ, เชื้อเชิญ, อ้อนวอน, ร้องขอภิกษุสามเณรให้ยินดีพอใจทำในสิ่งใดสิ่งหนึ่ง หรือร้องขอให้ทำสิ่งใดให้สำเร็จ เช่น
อาราธนา เป็นคำที่ใช้แทนคำว่า นิมนต์ แต่ไม่นิยมใช้คู่กันเป็น อาราธนานิมนต์
อ้างอิง
...................................................
เจมส์ เทอร์เรลล์
ประวัติ
เจมส์จบการศึกษาที่วิทยาลัย Pomona ในด้าน จิตวิทยาและคณิตศาสตร์ หลังจบการศึกษาเขายังไม่ได้เริ่มทำงานศิลปะทันทีแต่เรียนต่อด้านศิลปะต่อ วุฒิที่ได้รับ MFA in Art จาก The Claremont Greduate School ในเมืองแคลร์มอนต์ รัฐแคลิฟอร์เนีย
ในปี ค.ศ. 1966 เขาได้เช่าอดีตโรงแรมเมนโดรา ที่ Qcean Park ที่แคลิฟอร์เนีย และปิดผนึกอาคารเพื่อเก็บเสียงและแสง เขาได้ทดลองกับแสงจากโปรเจกต์เตอร์แล้วต่อมาค่อยเริ่มนำแสงของดวงจันทร์และแสงแดดเข้าสู่ในพื้นที่ที่ปิดมืดนั้น นี่เป็นช่วงเวลาสำคัญของการทดลองและการพัฒนาขึ้นพื้นฐาน ซึ่งจำเป็นกับการสร้างผลงานขึ้นต่อมาอย่างมาก
เจมส์แสดงนิทรรศการเดี่ยวครั้งแรกเมื่ออายุ 33 ปี ที่ Stedelijk Museum (1976) ในอัมสเตอร์ดัม และต่อมาเขาก็แสดงผลงานอย่างต่อเนื่องในพิพิธภัณฑ์ที่สำคัญระดับนานาชาติ
สถาปัตยกรรม วิศวะ ดาราศาสตร์ ฟิสิกส์ ธรณีวิทยา และมานุษยวิทยา ศาสตร์ที่เขาศึกษาทำให้โลกทัศน์เปิดกว้าง เขาได้ฝึกฝนและคิดค้นประยุกต์ใช้กับงานที่เต็มไปด้วยจินตนาการของเจมส์ ความอยากรู้อยากเห็นคือสิ่งที่บ่งบอกผลงานของเจมส์มากกว่า 40 ปีที่ศิลปินมุ่งเล็งศึกษาระยะของแสง สู่รูปแบบที่ก่อให้เกิดการสะท้อน ความสัมพันธ์ของแสงกับพื้นที่ เขาเป็นเบื้องหลังในการก่อสร้างท่าอากาศยาน ร่วมกับมีความรู้เกี่ยวกับเลนส์ สรีรวิทยาและจิตวิทยาการรับรู้ ซึ่งปรากฏอยู่ในแต่ละผลงานในช่วงสี่ทศวรรษที่ผ่านมา
รางวัลที่ได้รับ
ในปี ค.ศ. 1984 เขาได้รับรางวัลอันทรงเกียรติ คือรางวัล ‘genius' award -จากสมาคมมูลนิธิ the Katherine T. and John D. MacArthur และรางวัลอื่นๆ ได้แก่
ผลงาน
งาน Geometry Of Light "เรขาคณิตจากแสง" ถือเป็นโปรเจกต์ที่ซับซันซึ่งหลายๆคนให้การยกย่องและยอมรับว่าประสบความสำเร็จ แก่นของโปรเจกต์นี้คือ Third Breath งานชิ้นใหญ่ที่สุดจากชุดผลงานสกายสเปส Skyspace   เรียกได้ว่าเป็นงานเบิกโรงครั้งแรกสู่สายตาโลกและทำออกมาได้ดีเยี่ยม  เป็นครั้งแรกที่ศิลปินสร้างสรรค์งานสิ่งปลูกสร้างสองชุด (Two-story Structure) โดยใช้เทคนิค Light Field (เป็นการพัฒนาทางภาพถ่าย คือ การเก็บภาพถ่ายจากแสงที่ตกกระทบวัตถุเข้ามายังกล้องทุกทาง และทุกจุดตั้งแต่ฟอร์กราวด์ไปจนถึงแบล็คกราวด์) ซึ่งมุมมองที่ใช้เปิดพื้นที่ยังท้องฟ้า เป็นการเชื่อมต่อจนถึงภายในห้องโดยผ่านทางเลนส์ ความพิเศษของงานชิ้นนี้คือ เป็นครั้งแรกในการรวบรวมความเป็นจุดศูนย์กลางกับขยายในเชิงสถาปัตยกรรมสู่มุมมองนอกโลก
งาน Third Breath "สามลมหายใจ" (เจมส์มอบให้ International Light Art Center ใน Unna ประเทศเยอรมนี (Germany) ผลงานโครงสร้างสูงกว่า 14 เมตร แบ่งเป็นสองชั้น ส่งผลให้พื้นที่ว่างเปล่าแตกต่างกันโดยมีระยะต่อกัน 2ระดับ สองพื้นที่ว่างเป็นจุดเชื่อมต่อจากระบบการมองเห็นของเลนส์ วงกลมที่เปิดออกตรงเพดานทำให้มุมมองตรงกับท้องฟ้าและแสงที่ส่องลงมาจะปรากฏภายในบริเวณนี้ รูปกลมด้านบนก็จะล้อซ้ำกับพื้นที่ด้านล่าง ความพิเศษเกี่ยวกับลักษณะงานนี้คือ เหมือนการเฝ้ามองการเดินทางของวงกลมจากฐานล่างไปจนถึงชั้นบนสุด เป็นการเดินทางของแสงในวันๆหนึ่งที่เคลื่อนไหวในพื้นที่มืดภายในห้อง
Roden Creter งานศิลปะแบบ Land artของเขาเป็นโปรเจกต์นี้มีประวัติการสร้างที่ยาวนานเกิดจากการสนับสนุนทั้งจากบุคคล มูลนิธิและองค์กร งานที่ไม่ธรรมดาชิ้นนี้คือการก่อสร้างอนุสาวรีย์ และต้องใช้ความพยายามในการระดมทุนซึ่งเพื่อนของ เจมส์เห็นด้วยกับวิสัยทัศน์ของเขาและสนับสนุนช่วยเหลือสิ่งที่จำเป็นในการสร้างโครงสร้างอันซับซ้อนซึ่งตั้งอยู่บนกรวยปล่องภูเขาไฟทั้งภายในและภาพนอก
บียาแวบวอตา (เทศมณฑลลิปนอ)
บียาแวบวอตา (Białe Błota, ; Weißmoor) เป็นหมู่บ้านในอำเภอบอบรอฟนีกี เทศมณฑลลิปนอ จังหวัดกูยาวือ-ปอมอแช บริเวณภาคกลางตอนบนของประเทศโปแลนด์ โดยอยู่ห่างจากบอบรอฟนีกีไปทางเหนือประมาณ 7 km ห่างจากลิปนอไปทางตะวันตกประมาณ 14 km และห่างจากทอรูนไปทางตะวันออกเฉียงใต้ประมาณ 33 km
การเรียงลำดับแบบค็อกเทลเชกเกอร์
การเรียงลำดับแบบค็อกเทลเชกเกอร์ ยังเป็นที่รู้จักกันในนามฟองเรียงลำดับ เรียงระลาดเรียงสับเปลี่ยน  หรือกระสวยเรียงเป็น รูปแบบของฟองสบู่ที่มีทั้งแบบอัลกอริทึมการจัดเรียงที่มีเสถียรภาพและการเรียงลำดับการเปรียบเทียบ อัลกอริทึมจะแตกต่างจากการจัดเรียงแบบฟองสบู่ในแบบที่เรียงตามทั้งสองทิศทางในแต่ละการผ่านรายการ อัลกอริทึมการเรียงลำดับนี้เป็นเพียงเล็กน้อยยากที่จะใช้มากกว่าการเรียงลำดับฟองและแก้ปัญหาของเต่าในฟองสบู่ จะให้การปรับปรุงประสิทธิภาพเพียงเล็กน้อยและไม่เพิ่มประสิทธิภาพการทำงานแบบไม่ประจำตัว เช่นการเรียงลำดับฟองสบู่ก็ไม่ได้เป็นที่น่าสนใจในทางปฏิบัติ (การจัดเรียงแทรกเป็นที่ต้องการสำหรับประเภทที่เรียบง่าย) แม้ว่าจะพบว่ามีประโยชน์บางอย่างในด้วย
วิหคหลงลม
เรื่องย่อ
เรื่องราวของ ภุมวารี พรรณภิรมย์ (ผึ้ง) ลูกสาวมหาเศรษฐีชื่อดัง ที่กิตติศัพท์และวีรกรรมเป็นที่โจษขานกันทั่ว และ นวล เนื้อทอง หญิงสาวที่มีรูปกายเป็นทรัพย์ แต่ทว่ากลับอับโชควาสนา ทั้งสองคือความแตกต่าง คือเส้นทางชีวิตที่ไม่มีวันโคจรมาบรรจบกันได้ แต่สิ่งหนึ่งที่เหมือนจนน่าตกใจคือ รูปร่างหน้าตาซึ่งดูราวกับออกมาจากพิมพ์เดียวกัน อันเป็นเหตุของเรื่องไม่คาดฝันที่เบี่ยงเบนเข็มทิศชีวิตให้หักเห เมื่อ ภุมวารี คิดบินหนีจากรังไปพำนักกับชายหนุ่มที่ตนรัก และวางแผนพราก นวล จากอ้อมอกของจักร ให้มาเข้าพิธีสมรสกับหม่อมราชวงศ์ภักดีนพดล ชายหนุ่มที่บิดาเห็นเหมาะเห็นควรแทนตน โดยหารู้ไม่ว่านั้นเป็นกระแสลมลวง ที่ทำให้เธอบินหลงทิศจะชักนำไปสู่ชะตาชีวิตอันชวนสังเวช และก่อให้เกิดโศกนาฏกรรมกับอีกหลายคนที่ถูกกระแสลมร้ายพัดผ่าน แต่ไม่ควรคิดหวังจะให้อภัย
การเรียงลำดับแบบค็อกเทลเชกเกอร์
ช่องทางด้านขวาแรกจะเปลี่ยนองค์ประกอบที่ใหญ่ที่สุดไปยังตำแหน่งที่ถูกต้องในตอนท้ายและทางออกด้านซ้ายต่อไปนี้จะเปลี่ยนองค์ประกอบที่เล็กที่สุดไปยังตำแหน่งที่ถูกต้องในตอนเริ่มต้น การส่งผ่านครั้งที่สองเสร็จสมบูรณ์จะเปลี่ยนองค์ประกอบที่เล็กที่สุดเป็นอันดับสองและใหญ่เป็นอันดับสองไปยังสถานที่ที่ถูกต้องและอื่น ๆ หลังจากที่ฉันผ่านฉัน i แรกและองค์ประกอบ i ล่าสุดในรายการอยู่ในตำแหน่งที่ถูกต้องและไม่จำเป็นต้องได้รับการตรวจสอบ โดยการย่อส่วนของรายการที่เรียงลำดับในแต่ละครั้งจำนวนการดำเนินการสามารถลดลงครึ่งหนึ่ง (ดูการจัดเรียงแบบฟอง)
นี่เป็นตัวอย่างของอัลกอริธึมใน ภาษาไพตรอน โดยมีการเพิ่มประสิทธิภาพในการจดจำดัชนีการแลกเปลี่ยนล่าสุดและการอัปเดตขอบเขต
ความแตกต่างจากการจัดเรียงแบบฟองสบู่
เป็นรูปแบบเล็กน้อยของการจัดเรียงฟองสบู่ มันแตกต่างจากที่แทนซ้ำ ๆ ผ่านรายการจากด้านล่างไปด้านบนจะผ่านสลับจากด้านล่างขึ้นบนและจากบนลงล่าง สามารถทำได้ดีกว่าฟองสบู่มาตรฐานเล็กน้อย เหตุผลในการนี้คือการจัดเรียงแบบฟองสบู่เท่านั้นผ่านรายการไปในทิศทางเดียวและดังนั้นจึงสามารถย้ายรายการย้อนหลังได้ทีละขั้นตอนเท่านั้น
ตัวอย่างของรายการที่พิสูจน์จุดนี้คือรายการ (2,3,4,5,1) ซึ่งจะต้องผ่านการจัดเรียงค็อกเทลหนึ่งครั้งเพื่อจัดเรียง แต่ถ้าใช้การจัดเรียงฟองแบบเรียงจากน้อยไปมากจะใช้เวลาสี่ ผ่าน อย่างไรก็ตามการจัดเรียงค๊อกเทลแบบหนึ่งจะต้องนับเป็นแบบฟองสบู่สองแบบ โดยทั่วไปแล้วการจัดเรียงค็อกเทลจะเร็วกว่าการจัดเรียงแบบฟองสบู่น้อยกว่าสองเท่า
การเพิ่มประสิทธิภาพอีกอย่างหนึ่งอาจเป็นได้ว่าอัลกอริทึมจะจำตำแหน่งที่ได้รับการแลกเปลี่ยนจริงครั้งล่าสุด ในการทำซ้ำถัดไปจะไม่มีการแลกเปลี่ยนใดที่เกินขีด จำกัด นี้และอัลกอริทึมจะมีการส่งผ่านที่สั้นกว่า เนื่องจากการจัดเรียงเครื่องปั่นค็อกเทลจะเกิดขึ้นแบบสองทิศทางช่วงของการแลกเปลี่ยนที่เป็นไปได้ซึ่งเป็นช่วงที่จะทดสอบจะลดลงต่อ pass ซึ่งช่วยลดเวลาในการทำงานโดยรวมเล็กน้อย
ความซับซ้อน
ความซับซ้อนของเครื่องปั่นค็อกเทลในสัญกรณ์ O ใหญ่คือ {\ displaystyle O (n ^ {2})} O (n ^ {2}) สำหรับทั้งกรณีที่เลวร้ายที่สุดและกรณีค่าเฉลี่ย แต่มันกลายเป็นใกล้ชิดกับ {\ displaystyle O (n)} O (n) ถ้ารายการถูกสั่งซื้อส่วนใหญ่ก่อนที่จะใช้อัลกอริทึมการเรียงลำดับ ยกตัวอย่างเช่นถ้าทุกองค์ประกอบอยู่ในตำแหน่งที่แตกต่างจาก k (k ≥ 1) จากตำแหน่งที่มากที่สุดก็จะสิ้นสุดลงความซับซ้อนของการเรียงลำดับค๊อกเทลกลายเป็น {\ displaystyle O (kn)} {\ displaystyle O (kn).}
การเรียงลำดับเครื่องปั่นค็อกเทลยังกล่าวสั้น ๆ ในหนังสือศิลปะการเขียนโปรแกรมคอมพิวเตอร์พร้อมกับการปรับแต่งฟองแบบคล้าย ๆ กัน สรุปได้ว่า Knuth ได้กล่าวถึงการเรียงลำดับฟองและการปรับปรุง:
แต่ไม่มีการปรับแต่งเหล่านี้นำไปสู่อัลกอริทึมที่ดีกว่าการแทรกตรง (นั่นคือการจัดเรียงแบบแทรก); และเรารู้อยู่แล้วว่าการแทรกตรงไม่เหมาะสำหรับ N ขนาดใหญ่ [... ] ในระยะสั้นการจัดเรียงฟองดูเหมือนว่าไม่มีอะไรจะแนะนำให้ใช้ยกเว้นชื่อที่จับใจและความจริงที่ว่ามันนำไปสู่ปัญหาทางทฤษฎีบางอย่างที่น่าสนใจ
8 มิถุนายน
วันที่ 8 มิถุนายน เป็นวันที่ 159 ของปี (วันที่ 160 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 206 วันในปีนั้น
โทนี่ ผี
ธนัญชัย ชนะโชติ (ชื่อเล่น ต้น) หรือรู้จักกันในชื่อ โทนี่ ผี เกิดเมื่อวันที่ 14 มิถุนายน พ.ศ. 2526 เป็นนักร้อง นักดนตรีและนักแต่งเพลงชาวไทย และเป็นโปรดิวเซอร์ให้กับศิลปินอาทิ Lolita, Samurailoud, Day Light, สุกฤษฎิ์ วิเศษแก้ว อีกทั้งธนัญชัยยังเป็นกรรมการผู้จัดการบริษัท โมบาย อินดี้ ดิจิตอล ผู้ให้บริการดูแลลิขสิทธิ์ทางด้านดิจิตอลกับศิลปินอิสระมากมาย
ประวัติ
นาย ธนัญชัย ชนะโชติ จบศึกษาจากคณะนิเทศศาสตร์ สาขาโฆษณาการจัดการ มหาวิทยาลัยกรุงเทพ เกียรตินิยมอันดับ 2 โดยเริ่มสนใจทางด้านดนตรีตั้งแต่อายุ 8 ขวบและเป็นผู้อยู่เบื้องหลังทางวงการดนตรีให้กับศิลปินมามากมาย ธนัญชัยยังทำงานในบริษัท Mobile Indy Digital Co.,Ltd (ประเทศไทย) จำกัด ในแผนก Youtube MCN Speacialist และธนัญชัยยังเป็น พนักงาน บริษัท โมบาย อินดี้ ดิจิตอล จำกัด (Mobile Indi Digital co. Ltd) ผู้ให้บริการดูแลลิขสิทธิ์ทางด้านดิจิตอลให้กับศิลปินอิสระมากมาย และเป็นเจ้าของห้องอัด Tony Phee Studio
ปัจจุบันโทนี่ ผีได้สมรสกับ ปารณีย์ ชนะโชติ และมีลูกสาวด้วยกัน 1 คน
สตูดิโออัลบั้มแรก : Tony Phee (2553)
==== สตูดิโออัลบั้มสอง : กลัว (2554) ====
นิมนต์
นิมนต์ เป็นคำที่ใช้แทนคำว่า อาราธนา ก็ได้ แต่ไม่นิยมใช้คู่กันเป็น อาราธนานิมนต์ กล่าวคือนิยมใช้คำใดคำหนึ่งเท่านั้นก็เป็นอันเข้าใจ เพราะมีความหมายอย่างเดียวกัน อย่างเช่นที่ใช้คำว่า
อย่างนี้ถือว่าใช้ไม่ถูกต้องตามความนิยม
ทิวเขาดัคชไตน์
ทิวเขาดัคชไตน์ (Dachsteingebirge) เป็นทิวเขาหินปูนในประเทศออสเตรีย ซึ่งถือเป็นส่วนหนึ่งของเทือกเขาแอลป์ และเป็นหนึ่งใน 24 ทิวเขาย่อยในหมวดทิวเขาหินปูนแอลป์ตอนเหนือ (Northern Limestone Alps)
เทือกเขาดัคชไตน์ประกอบด้วย:
Mictosoma
Mictosoma เป็นสกุลของสัตว์พวกกุ้งกั้งปูที่อยู่ในวงศ์ Mictosomatidae มีเพียงสปีชีส์เดียวคือ Mictosoma ramosum.
สปีชีส์ที่พบในยุโรปเหนือ
ประเทศเกาหลีเหนือในเอเชียนเกมส์ฤดูหนาว 2017
สาธารณรัฐประชาธิปไตยประชาชนเกาหลี (ประเทศเกาหลีเหนือ) เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศเกาหลีเหนือมีคุณสมบัติเข้าแข่งขันรายการดังต่อไปนี้
เบื้องหลัง
ประเทศเกาหลีเหนือได้กลับมาร่วมแข่งขันกีฬาเอเชียนเกมส์ฤดูหนาวอีกครั้ง หลังจากที่ไม่ได้เข้าร่วมแข่งขันในครั้งที่แล้ว โดยทางประเทศเกาหลีเหนือต้องขออนุญาตจากทางการญี่ปุ่นเป็นกรณีพิเศษ เนื่องจากกฎหมายญี่ปุ่นไม่อนุญาตให้คนเกาหลีเหนือเข้าประเทศได้
นาวา อันลี่
???? เป็นตัวละครในหนังสือนิยายเรื่อง ดี.เกรย์แมน ของ คาสึระ โฮชิโนะ
ประวัติ
นาวา อันลี่ เป็นลูกครึ่งระหว่างพระผู้เป็นเจ้ากับปีศาจ เธอเป็นเสนาบดีแห่งวาติกัน เมื่อสมัยเด็ก เกิดความขัดแย้งภายในวาติกัน โดยศาสนจักรแห่งความมืดทำสงครามกับโนอาห์ อันลี่จึงถูกพาตัวมาหลบภัยที่ศาสนจักรแห่งความมืดสาขาเอเชีย และได้พบกับคันดะ ยู(ตอนเด็ก) แต่มันก็เป็นการแค่พบหน้าเพียงครั้งเดียวเท่านั้น ความทรงจำของเธอแทบไม่มี ในวัยเด็กเธอมีเคยน้องชายชื่อกาเลนท์ เป็นน้องชายบุญธรรมที่ถูกรับเข้ามาในตระกูลนาวา หากแต่ถูกวาติกันตัดสินประหารในภายหลัง เหตุเพราะไม่สามารถเชื่อมต่ออินโนเซนท์ได้ และเพื่อเป็นการปลุกความมืดอีกด้านในใจของอันลี่ เพื่อทำให้เธอสามารถใช้พลังอินโนเซนท์ของตัวเองได้มากขึ้นและเป็นประโยชน์ต่อศาสนจักรแห่งความมืดต่อมาอันลี่ได้เข้ามาที่ศาสนจักรแห่งความมืดในคำสั่งของพระสันตปาปา โดยเป็นภารกิจลับสุดยอดเพื่อจับตาดูเอเลน วอกเกอร์ หรือลำดับที่ 14 ว่าเขาเป็นภัยร้ายกับศานจักรจริงหรือไม่ แต่กลับกันในอีกด้านหนึ่งทางวาติกันก็ได้ทดสอบความไว้วางใจในตัวของอันลี่อีกเช่นเดียวกัน ว่าแท้จริงแล้วเธอมีความทรงจำที่เกี่ยวพันกับลำดับที่ 14 และรู้เรื่องของกุญแจแห่งสงครามศักดิ์สิทธิ์จริงหรือไม่ เพราะหากเป็นจริงแต่เธอปิดบังศาสนจักร เธอก็คงไม่ต่างอะไรจากผู้ทรยศที่คิดหักหลังพระผู้เป็นเจ้าและต้องกำจัดทิ้งเสีย ตอนที่เธอมาพักอยู่ที่ศาสนจักรแห่งความมืดเธอได้พบกับอเลนและคันดะ ตอนที่เธอเจออเลนนั้น เธอตกใจมาก เพราะกาเลนท์หน้าตาเหมือนอเลนอย่างกับฝาแฝด ต่างเพียงสีผมและฝ่ามือต้องสาปเพียงเท่านั้น ซึ่งเพราะเหตุนั้นมันจึงทำให้เธอมีความสนิทสนมกับเอเลน วอกเกอร์มากขึ้น เธอมีความทรงจำบางอย่างเกี่ยวกับดอกบัว สิ่งที่ชอบเก็บสะสมพู่กันโบราณ
อินโนเซนต์
ไม่ปรากฏ
Microparasellidae
Microparasellidae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
รางวัลชมรมวิจารณ์บันเทิง สาขานักแสดงนำหญิงยอดเยี่ยม
รางวัลชมรมวิจารณ์บันเทิง สาขานักแสดงนำหญิงยอดเยี่ยม เป็นรางวัลที่จัดเป็นประจำทุกปีเพื่อเป็นเกียรติแก่นักแสดงหญิงในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
การเรียงลำดับสลีป
Sleep Sort เป็นอัลกอริทึมการเรียงลำดับตามเวลา ทำงานโดยเชื่อมโยงตัวนับเวลากับแต่ละไอเท็มที่ต้องการจะเรียงลำดับ เคาน์เตอร์แต่ละตัวจะตั้งค่าเริ่มต้นด้วยค่าขององค์ประกอบที่จะสั่ง เคาน์เตอร์จะลดลง แล้วที่ความเร็วเท่ากัน เมื่อตัวนับที่กำหนดสิ้นสุดลงองค์ประกอบที่เชื่อมโยงจะถูกเพิ่มลงในตอนท้ายของรายการ เนื่องจากตัวนับหยุดขึ้นอยู่กับขนาดขององค์ประกอบรายการจะเรียงลำดับเมื่อเคาน์เตอร์ทั้งหมดถูกหยุดลง สามารถใช้งานได้โดยใช้ตัวจับเวลาระบบปฏิบัติการเช่นโดยการแยกแต่ละกระบวนการออกเป็นส่วน ๆ หรือใช้เวคเตอร์ตัวนับ
ประสิทธิภาพ
sleep sort จะก่อให้เกิดกระบวนการหนึ่งสำหรับแต่ละอาร์กิวเมนต์ แต่ละกระบวนการรอประมาณ n วินาทีจากนั้นพิมพ์ n ออกมา ซึ่งหมายความว่าใช้เวลา 1 วินาทีในการพิมพ์ "1", 2 วินาทีเพื่อพิมพ์ "2", 100 วินาทีเพื่อพิมพ์ "100" ซึ่งหมายความว่าส่วนใหญ่ตัวเลขจะถูกพิมพ์ออกมาตามลำดับขนาดของมันดังนั้นจึงเป็นการ "เรียงลำดับ" อาร์กิวเมนต์
ความซับซ้อนของอัลกอริธึมนี้ในโลกที่สมบูรณ์แบบคือ O (max (args)) เนื่องจากจะใช้เวลาสูงสุด (args) วินาทีในการพิมพ์ arg ที่ขนาดใหญ่ที่สุด ในความเป็นจริงความซับซ้อนคือ O (n ^ 2 + max (args)) เนื่องจากการรักษากระบวนการพื้นหลังหลายระบบขึ้นอยู่กับระบบปฏิบัติการเพื่อจัดการการสลับบริบทและจัดลำดับความสำคัญของกระบวนการดังนั้นอัลกอริทึมจึงใช้การจัดเรียงที่แท้จริงของเคอร์เนล
นอกจากนี้ยังไม่มีการค้ำประกันว่าผลลัพธ์ของการจัดเรียงเป็นจริงถูกต้องซึ่งเป็นคุณลักษณะที่อัลกอริทึมการเรียงลำดับอื่นๆส่วนใหญ่ไม่มี
Python
Result = [1, 3, 5, 7]
ผักชีช้าง
ผักชีช้าง หรือ จ๋วงเครือ (คำเมือง) สามร้อยราก (กาญจนบุรี) หรือ สามสิบ หรือ รากสามสิบ เป็นพืชที่มีถิ่นกำเนิดในเอเชียตะวันออกเฉียงใต้ พบในแอฟริกา จีน อินโดจีน และเอเชียตะวันออกเฉียงใต้ไปจนถึงทางเหนือของออสเตรเลีย เป็นไม้ล้มลุก มีเหง้าใต้ดิน ปลายรากเป็นหัวยาว ลำต้นเกลี้ยงมีหนามยาว เลื้อยพันได้ ใบจริงลดรูปเป็นใบเกล็ดขนาดเล็ก ดอกมีกลิ่นหอม ดอกสีขาวมีแถบสีเขียว เกสรตัวผู้ยาวเท่ากลีบดอก ผลมีเนื้อหลายเมล็ด ผลสุกสีแดงมี 1-3 เมล็ด ทนต่อความแห้งแล้งได้ดี
ต้นรากสามสิบมีสรรพคุณในเรื่องการฟื้นฟูความสาว เป็นสมุนไพรที่ได้กล่าวไว้ในคัมภีร์พระเวท ของประเทศอินเดีย มีชื่อเป็นภาษาบาลีสันสกฤตว่า ศตาวรี (Shatawari) หมายความว่า ต้นไม้ที่มีรากเป็นร้อยๆ หรือบางตำราหมายถึงผู้หญิงที่มีสามีเป็นคนร้อยคน เรียกได้ว่ามีการใช้สมุนไพรชนิดนี้มานานเป็นพันๆ ปี
มีสารสำคัญในรากคือ อัลคาลอยด์ แอสพาราจีน จึงนำรากมาใช้เป็นยาสมุนไพร ทั้งยาบำรุงครรภ์ ขับปัสสาวะ บำรุงกำลัง แก้ท้องเสีย และโรคเกี่ยวกับลำไส้ ในอินโดนีเซียนำรากที่มีลักษณะเป็นหัวใบเคลือบน้ำตาลใช้เป็นของหวาน ในอินเดียใช้หัวเคลือบน้ำตาลรับประทานเป็นยากระตุ้นสมรรถภาพทางเพศ ใช้กระตุ้นน้ำนมในวัวนม และใช้เป็นไม้ประดับ ในไทยนำรากไปเชื่อมหรือแช่อิ่มรับประทาน ทางภาคใต้นำส่วนเหนือดินมาใส่ในแกงส้มและแกงเลียง
ศึกษานารี
"ศึกษานารี" เป็นซิงเกิลของวงดนตรีลาบานูน กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย เหนือวงศ์ ต่ายประยูร แต่งทำนองโดย เมธี อรุณ และเรียบเรียงโดย ลาบานูน โดยความหมายของเพลงนั้นได้อธิบายถึงเพลง ศึกษานารี ว่า ใจนารี ยากแท้ หยั่งถึง ซึ่งตรงความหมายที่สุดและคงจะตรงกับชีวิตจริงของใครหลายๆคน ว่าการจะเข้าใจผู้หญิงนั้น เป็นเรื่องยากเย็นเหลือเกิน มิวสิกวิดีโอนี้เผยแพร่เมื่อวันที่ 27 ตุลาคม พ.ศ. 2557 โดยมี วิเชียร ฤกษ์ไพศาล ผู้บริหารของค่ายจีนี่เรคคอร์ดส มาร่วมแสดงด้วย
ขั้นตอนวิธีของพริม
ขั้นตอนวิธีของพริม (Prim's algorithm)Prim's Algorithm ถูกพัฒนาโดยนักคณิตศาสตร์ชื่อ Vojtech Jarnik ในปี1930 ต่อมาถูก พัฒนาต่อโดยนักคอมพิวเตอร์ชื่อ Robert C. Prim ในปี1957 และ Edsger Dijkstra ในปี1959 ดังนั้น อัลกอริทึมนี้บางทีจึงมักเรียกว่า DJP Algorithm, Jarnik Algorithm หรือ Prim-Jarnik Algorithm ซึ่งเป็นอัลกอริทึมที่ใช้ในการหาขนาด หรือน้ำหนักของต้นไม้ทอดข้ามที่น้อยที่สุด
เราจะเริ่มจากการทำ minimum spanning tree เล็ก ๆในกราฟก่อน จากนั้นจะค่อยๆเลือก edge ที่ ไม่ต่อกับ minimum spanning tree ย่อย ๆเดิมมาต่อเพิ่มไปเรื่อย ๆ จนได้ครบทุก node ซึ่ง algorithm ตัวนี้ จะ implement คล้ายๆกับ Dijkstra's Algorithm
Big-o
Big-o Prim’s algorithm Big o=o(n^2logn) Best case กรณีไม่มีmatrix Big o=o(1) Worst case กรณีมีmatrix Big o=o(n^2logn)
กีฬามวยปล้ำในเอเชียนเกมส์ 2010
มวยปล้ำในเอเชียนเกมส์ 2010 ได้มีการจัดขึ้นในเมืองกว่างโจว ประเทศจีน ตั้งแต่วันที่ 21 ถึง 26 พฤศจิกายน พ.ศ. 2553
อำเภอท่าตะโก
ท่าตะโก เป็นอำเภอหนึ่งในจังหวัดนครสวรรค์ เป็นเมืองเก่าโบราณสมัยทวาราวดีจากการสำรวจหลักฐานทางประวัติศาสตร์และโบราณคดี เป็นอำเภอหนึ่งใน 15 อำเภอ  ของจังหวัดนครสวรรค์ มีตราสัญลักษณ์ อำเภอท่าตะโก เป็นรูปทรงข้าวบิณฑ์ มีลักษณะคล้ายหยดน้ำ หรือ ดอกบัวตูม
ประวัติ
อำเภอท่าตะโก เริ่มตั้งครั้งแรกเมื่อปี พ.ศ. 2443 อยู่ที่บ้านเขาน้อย ตำบลท่าตะโก  เรียกว่า อำเภอเขาน้อย หรือ อำเภอดอนคา ไม่ปรากฏหลักฐานแน่ชัด เพราะเขาน้อยและดอนคา อยู่ติดกัน  สมัยนั้นนิยมเรียกตำบลที่ตั้งของอำเภอ และนายอำเภอคนแรกชื่อ หลวงมหาดไทย พ.ศ. 2460 จึงเปลี่ยนชื่อ เป็นอำเภอท่าตะโก มีหลวงวรรักษ์บุราภิรมย์ เป็นนายอำเภอคนแรก
สาเหตุชื่ออำเภอท่าตะโกนั้น มีประวัติมาว่า เมื่อมีราษฎรมาตั้งบ้านเรือนอยู่กันหนาแน่นในระยะนี้ คือ บริเวณริมคลองมีท่าน้ำใหญ่อยู่แห่งหนึ่ง มีต้นตะโกใหญ่ขึ้นอยู่ ใช้เป็นที่อาศัยร่มเงาเวลาประชาชนไปตักน้ำ อาบน้ำ หรือนำวัว ควายไปพัก  ประชาชนทั่วไปจึงเรียกว่า ตำบลท่าตะโก เมื่อมาตั้งเป็นอำเภอที่นี้อีก จึงใช้ชื่อว่า อำเภอท่าตะโก มาจนกระทั่งปัจจุบันนี้
ที่ตั้งและอาณาเขต
อำเภอท่าตะโกตั้งอยู่ทางตอนกลางค่อนไปทางทิศตะวันออกของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอท่าตะโกแบ่งเขตการปกครองย่อยออกเป็น 10 ตำบล 112 หมู่บ้าน ได้แก่
ดิอะเมซิ่งเรซเซ็นทรัลยุโรป
ดิ อะเมซิง เรซ เซ็นทรัล ยุโรป (The Amazing Race Central Europe) เป็นรายการเรียลลิตี้เกมส์โชว์ทางโทรทัศน์ที่สร้างจากเรียลลิตี้โชว์ของสหรัฐอเมริกาชื่อดังที่ชื่อ ดิ อะเมซิ่ง เรซ
รายการนี้ผลิตโดยเอเอ็กซ์เอ็น ยุโรป ที่มีบริษัท โซนี่ พิคเจอร์ เอ็นเตอร์เทเมน อินเตอร์เนชั่นแนล เป็นบริษัทแม่ เช่นเดียวกันกับ ดิ อะเมซิ่ง เรซ เอเชีย โดยการแข่งขันจะแบ่งเป็นทีมละสองคน ออกเดินทางรอบโลกเพื่อแข่งขันกับทีมอื่นๆ โดยพยายามเดินทางให้ถึงจุดหมายในแต่ละรอบให้ได้เร็วที่สุด และระหว่างเดินทางจะต้องทำภารกิจแต่ละรอบที่มอบหมายให้สำเร็จ การแข่งขันเดินทางไปในหลายประเทศ ใช้พาหนะในการเดินทางหลากหลาย เช่น เครื่องบิน, แท็กซี่, รถเช่า, รถไฟ, รถประจำทาง, เรือ ทำการรับสมัครวันสุดท้ายวันที่ 20 กันยายน พ.ศ. 2548 การเดินทางส่วนใหญ่จะอยู่ในประเทศ สาธารณรัฐเช็ค , โปแลนด์ , สโลวาเกีย , ฮังการี , โรมาเนีย และ บัลแกเรีย โดยผู้ชนะจะได้รับเงินรางวัล 100,000 ดอลลาร์สหรัฐ
สำหรับกฎกติกาส่วนใหญ่จะนำมาจาก ดิ อะเมซิ่ง เรซ เวอร์ชันอเมริกา ทั้งหมด แต่ขีดจำกัดอายุขั้นต่ำของผู้เข้าแข่งขันลดลงเหลืออายุ 18 ปีขึ้นไป
เมื่อเดือน พฤศจิกายน พ.ศ. 2549 มีการประกาศออกมาจากทางเอเอ็กซ์เอ็นว่า การคัดตัวผู้เข้าแข่งขันนั้นได้สิ้นสุดลงแล้ว และรายการมีกำหนดจะออกอากาศในเร็ว ๆ นี้ อย่างไรก็ดีในเดือน สิงหาคม พ.ศ. 2550 ได้มีการถอดเว็บไซต์ของรายการเนื่องจากรายการอาจถูกยกเลิก รวมถึงมีการถอดผังรายการที่มีรายการนี้อยู่ด้วย และเมื่อเดือน กรกฎาคม พ.ศ. 2550 มีแหล่งข่าวจากโซนี่ยืนยันว่ารายการนี้ได้ถูกเลื่อนออกไปเพราะยังไม่สามารถออกอากาศได้ อย่างไรก็ดียังไม่เป็นที่แน่ชัดว่ารายการนั้นมีการถ่ายทำแล้วหรือไม่ หากแต่ในอนาคตอันใกล้ จนกว่าจะมีประกาศที่ชัดเจนออกมาจากทางเอเอ็กซ์เอ็น เซ็นทรัลยุโรป รายการนี้จะยังไม่นำมาฉาย
เรสเซิลเมเนีย ครั้งที่ 23
เรสเซิลเมเนีย ครั้งที 23 (WrestleMania 23) จัดในวันที่ 1 เมษายน พ.ศ. 2550 ณ ดีทรอยท์ รัฐมิชิแกน สหรัฐอเมริกา โดยมีจำนวนผู้เข้าชมในสนามทั้งสิ้น 80,103 คน โดยเป็นศึกที่รวมการแสดงนักมวยปล้ำแต่ละค่ายของ เวิลด์เรสต์ลิงเอ็นเตอร์เทนเมนต์ (ดับเบิลยูดับเบิลยูอี) เอาไว้ทั้งหมด โดยก่อนเริ่มศึกได้มีการร้องเพลง America the Beautiful ก่อนที่จะเริ่มต้นรายการอีกด้วย
โดยตั๋วได้ออกจำหน่ายตั้งแต่วันที่ 11 พฤศจิกายน ค.ศ. 2006 เรสเซิลเมเนีย ครั้งที 23 ทำรายได้ไปถึง 5.38 ล้านในการจำหน่ายตั๋ว ซึ่งทำลายสถิติก่อนหน้านี้อยู่ที่ 3.9 ล้านที่จัดขึ้นในศึกเรสเซิลเมเนีย ครั้งที่ 18  ต่อมาตั้งแต่ปี  2013 ได้กลายเป็นศึกที่มีผู้เข้าชมในสนามมากที่สุดอันดับที่สองในประวัติศาสตร์เรซเซิลมาเนีย ซึ่งถูกทำลายสถิติด้วยผู้เข้าชมในสนาม 80,676 คน ในศึกเรสเซิลเมเนีย ครั้งที่ 29